จริงๆแล้วจะเช็คอินร้านนี้แต่ดันไปเช็คอินสาขาสยาม ซึ่งปิดตัวไปแล้ว จะบอกว่าสาขานี้เมนูค่อนข้างต่างกับสาขาสยามสแควร์เดิมมาก เมนูเดิมที่เคยทานก็ไม่มีละ เมนูส่วนใหญ่ของที่นี่ก็จะเป็นเครปเย็นใส่ท๊อปปิ้งรสชาติต่างๆ ไม่ว่าจะเป็นกล้วยราดคาราเมล บราวนี่ราดช๊อคโกแลค และก็ยังมีเมนูพวกโทสเป็นขนมปังแผ่นทานคู่กับท๊อปปิ้งต่างๆ เมนูเครื่องดื่มก็จะมีพวกเมนูพุดดิ้งดึ๋งดั๋งรสชาติต่างๆ รสชาติอาหารก็ถือว่าโอเคค่ะ เครปเย็นอร่อยดี เครื่องดื่มพอทานได้ ราคาเฉลี่ยเมนูละ150บาท การบริการดีค่ะ พนักงานพูดจาดี โลเคชั่นร้านอยู่ด้านหลังสุดของห้างพารากอนหลังกรูเม่ต์ ทำเลอาจไม่ค่อยดีเท่าไหร่ ลูกค้าเลยอาจจะน้อยไปหน่อย แต่ก็เงียบและสงบดีค่ะ ร้านเป็นแบบโล่งๆมีที่นั่งประมาณ10ที่ ร้านสะอาดดีค่ะ